[{"text_idx": "#000002", "text": "Mina, ma ise ja To\u0308o\u0308otsija: Ja\u0308relevaade"}, {"text_idx": "#000004", "text": "Pa\u0308hklipureja XII: Soome rohelise kaardi test"}, {"text_idx": "#000006", "text": "\u00abParim maitseaine so\u0308o\u0308gi juurde on na\u0308lg\u00bb"}, {"text_idx": "#000008", "text": "Parem hilja, kui mitte kunagi, aga pigem siiski hiljem, kui varem\nKo\u0303ik sai alguse eelmisel aastal, kui aastaks meil oli 2016 (ja mitte 65) ning kui ko\u0303ik jo\u0303ulupakkide vahetuses osaleda soovinud blogijad end kirja panid Nullkulu.ee Maryliisi vahendusel ja abil. Lisaks paljudele tunduvalt parematele ja tuntumatele tegijatele panin end kirja minagi, sest tundus ha\u0308sti vahva ettevo\u0303tmine ning oli po\u0303nev ootusa\u0308revus, kuidas blogija, kes mulle paki tegema peab, mind na\u0308eb, mind mo\u0303istab, mu postitusi mo\u0303istab ja nendest aru saab.\nMinutid la\u0308ksid, tunnid ja pa\u0308evad, na\u0308dalad ja kuu poolteist, kuid alles eile sain ka\u0308tte kingivahetuse raames paki, mida terve detsembrikuu iga jumala pa\u0308ev ootusa\u0308revusega ootasin...\nMinu esmane plaan oli tervest pakist teha mitte ta\u0308ielikult kirjapostitus, vaid videopostitus, kuna aga paki saatmine ja kohale jo\u0303udmine vo\u0303ttis aega tohutult kaua, isegi Maa po\u0308o\u0308rlemine u\u0308mber oma telje on kiirem, siis otsustasin panna selle kirja, aga mitte teha videopostitust .\nEile hommikul kuuldes SMS-i saabumise helinat mo\u0303tlesin, et ehk on see kingivahetuse paki teatus, mida poolteist kuud oodanud olen. So\u0303numit vaatama-lugema hakates olin u\u0308leval kiiremini kui pu\u0308ssikuul Alcalde musketis suunatuina o\u0308ise rebase Zorro poole, panin riidesse kiiremini kui naiselikud mehed eales, haarasin oma Opsi (loe: Opel) vo\u0303tmed ning vo\u0303tsin 45 minutit enne to\u0308o\u0308pa\u0308eva algust suuna Saare Selveri poole SmartPostist paki a\u0308ra toomiseks."}, {"text_idx": "#000009", "text": "Tulin siis pakiga koju ning kogu perega \u2013 mina, Armsake, Kelli ja Crenna \u2013 avastasime pakki.\nLeidsime sealt seest magusat, mis peaaegu (v.a. Crenna ) kogu meie perele va\u0308ga meeldib \u2013 magusad tooted, antud paki puhul s\u030cokolaadikommid (Kaseke ja To\u0303mmu), kusjuures Kalevi Kaseke on u\u0308ks kuradima ha\u0308id s\u030cokolaadikomme, mis pea vo\u0303rreldavad kunagise lahtise Komeediga. Ta\u0308napa\u0308eva Komeedid ei ole u\u0308ldse vo\u0303rreldavad tolle aja Komeetidega (ha\u0308bi Kalevile ). Lisaks kommidele oli pakis Arturi iirisepallid, mida ma vist veel proovida ega maitsta saanud ei ole , aga kindlasti selle vea ta\u0308nase pa\u0308eva jooksul parandame."}, {"text_idx": "#000010", "text": "Ja\u0308rgmisena leidsin 2017.aasta Sulemehe lauakalendri (rohkem siiski kalenderma\u0308rkmik) ja to\u0303ena\u0308oliselt Maximast vo\u0303i Selverist (Charlot OU\u0308) ostetud pastaka. U\u0308tlen ausalt, et (kalender)ma\u0308rkmikuga ei ole mul absoluutselt mitte midagi teha , sest ma ei kasuta enam neid, kuna Moyas piirkonnajuhina to\u0308o\u0308tades ta\u0308heldasin, et neid ma\u0308rkmikuid on vaja siis, kui inimese pea on pru\u0308gikast ja seal (sees) midagi ei pu\u0308si. Siis pannakse ma\u0308rkmikusse kirja ko\u0303ik vajalik. Minu puhul oli aga see, et ma unustasin isegi selle a\u0308ra, kuhu ma ma\u0308rkmiku panin . Lisaks ei ole mulle seda praegu u\u0308ldse vaja, sest ko\u0303ik, mis vaja kirja panna saab kirjutatud paberile. Ku\u0308ll aga avaldas soovi seda kasutada Armsake, seeto\u0303ttu sai kalendri endale Armsake, ta\u0308nu kellele ei ja\u0308a\u0308 lauakalender niisama kapi peale tolmu koguma."}, {"text_idx": "#000011", "text": "Siis leidsin pakist inglismaal Londonis Mill Hillis Keep Calm And Carry On kompaniis valmistatud tee. Ilmselt on pakitegija lugenud va\u0308hemalt u\u0308ht postitust, kus olen maininud, et mina ega meie peres kohvi ei jooda. Vaid oleme teehoolikud. Kindlasti proovime selle a\u0308ra. Usun, et see vo\u0303ib olla pa\u0308ris hea tee, olenemata lo\u0303hnast, mis on isiklikult minu jaoks u\u0308sna kohutav"}, {"text_idx": "#000012", "text": "Mina igatahes ta\u0308nan paki tegijat, kes otsustas ja\u0308a\u0308da anonu\u0308u\u0308mseks (tundub, et tegemist on tu\u0308drukuga ). Lepin sellega, sest inimesel on o\u0303igus ise otsustada. Paki sisu oli ta\u0308itsa normaalne. Sealt leidis pea iga pereliige omale midagi. Kommid so\u0308o\u0308me ja tee joome a\u0308ra u\u0308hiselt, kalenderma\u0308rkmikuga on suund olnud ta\u0308ielikult metsa, sest pole sellega absoluutselt mitte kui midagi teha. Aga mis mulle esmapilgul meeldis, kui Smartpostist paki ka\u0308tte sain, oli kast ise. Kast kingituste jaoks on va\u0308ga tabavalt valitud ja see meeldis mulle va\u0308ga!\nAita\u0308h sulle selle eest, anonu\u0308u\u0308mseks ja\u0308a\u0308da otsustanud tu\u0308druk vo\u0303i poiss!"}, {"text_idx": "#000014", "text": "Teavituste saamiseks uute postituste kohta kirjutage allolevasse lahtrisse enda e-posti aadress ja klikake \"Tellin\""}, {"text_idx": "#000015", "text": "Ku\u0308lastatavusKokku on blogis 7 ku\u0308lalist.\nEnim ku\u0308lalisi blogis oli 21. veebruar 2021 @ 17:50, kui neid oli 393"}, {"text_idx": "#000018", "text": "Uute postituste avaldamisel saadetakse teie e-posti aadressile teavitus. Selleks sisestage allolevasse lahtrisse oma e-mail"}]